|  |  |
| --- | --- |
| 26.05.2016. | Nr.6/7 |

**Braukšanas maksas atvieglojumu noteikšana Jelgavas pilsētas SABIEDRISKĀ TRANSPORTA MARŠRUTU TĪKLA PILSĒTAS nozīmes maršrutos**

(ziņo I.Škutāne)

 **Atklāti balsojot ar 14 balsīm PAR –** S.Stoļarovs, S.Šalājevs, J.Bacāns, V.Grigorjevs, V.Ļevčenoks, R.Vectirāne, A.Garančs, A.Rāviņš, D.Olte, A.Rublis, A.Tomašūns, M.Buškevics, J.Strods, R.Šlegelmilhs, **PRET-** nav, **ATTURAS** – nav,

Saskaņā ar likuma ”Par pašvaldībām” 15.panta pirmās daļas 19.punktu, Sabiedriskā transporta pakalpojumu likuma 14.panta trešo daļu, Ministru kabineta 2015.gada 28.jūlija noteikumiem Nr.435 ”Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”, Ministru kabineta 2012.gada 28.augusta noteikumiem Nr.599 ”Sabiedriskā transporta pakalpojumu sniegšanas un izmantošanas kārtība”, Eiropas Parlamenta un Eiropas Padomes 2007.gada 23.oktobra Regulu (EK) Nr. 1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, 2009.gada 26.augustā starp Jelgavas pilsētas domi un SIA ”Jelgavas autobusu parks” noslēgto Koncesijas līgumu Nr.09-346 par sabiedriskā transporta pakalpojumu sniegšanu ar autobusiem Jelgavas pilsētas maršrutu tīkla pilsētas nozīmes maršrutos un SIA “Jelgavas autobusu parks” vēstuli “Par tarifa, mēnešbiļetes cenas un braukšanas maksas atvieglojuma noteikšanu”,

**JELGAVAS PILSĒTAS DOME NOLEMJ:**

1. Noteikt Jelgavas pilsētas sabiedriskā transporta maršrutu tīkla pilsētas nozīmes maršrutos:
	1. braukšanas maksas atvieglojumu pirmsskolas vecuma bērniem 100% apmērā no braukšanas maksas;
	2. braukšanas maksas atvieglojumus pasažieriem, kuri par braucienu norēķinās, izmantojot Jelgavas pilsētas skolēnu apliecību vai Jelgavas pilsētas iedzīvotāja karti:
		1. 40% apmērā 16. (sešpadsmitajam) un nākamajiem braucieniem kalendārā mēneša nedēļā, ja nav stājusies spēkā 1.2.2. punktā minētā atlaide;
		2. 80% apmērā 41. (četrdesmit pirmajam) un nākamajiem braucieniem kalendārajā mēnesī.
2. Pasažieru kategorijām, kurām tiek piemērotai atvieglojumi, kopējā atvieglojumu summa nevar pārsniegt 100%.
3. SIA “Jelgavas autobusu parks” (valdes loceklis G.Burks) veikt pasākumus Lēmuma izpildei.
4. Ar 2016.gada 1.jūliju atzīt par spēku zaudējušu Jelgavas pilsētas domes 2014.gada 26.jūnija lēmumu Nr.8/8 ”Mēnešbiļetes cenas un braukšanas maksas atvieglojuma noteikšana Jelgavas pilsētas nozīmes maršrutos”.
5. Lēmums stājas spēkā 2016.gada 1.jūlijā.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 26.maijā